Giuncas

Giuncas, Giunco ledynmetis (, taip pat Günz-Glazial, Günz-Komplex ir Günz-Eiszeit) – šalto klimato laikotarpis Alpėse. Prasidėjo apytikriai 600–700 tūkst. m. iki mūsų dienų ir tęsėsi maždaug 50 000 m. Neskaitant ankstyviausiųjų Dunojaus ir Biberio apledėjimų (jų požymiai neaiškūs), laikomas pirmuoju kvartero ledynmečiu šiame regione.

Skaidomas į dvi stadijas.

Šį ledynmetį identifikavo ir apibūdino A. Penck bei E. Brückner 1909 m. Pavadintas pagal Giunco upę, įtekančią į Dunojų.

Gretinamas su Dzūkijos ledynmečiu dabartinės Lietuvos teritorijoje.Algirdas Gaigalas. Giuncas. Visuotinė lietuvių enciklopedija. Nuoroda tikrinta 2025-02-04.

 Išnašos 

Kategorija:Ledynmetis